钦定古今图书集成/明伦汇编/官常典/第636卷 > 刘师道
## 钦定古今图书集成/明伦汇编/官常典/第636卷 > 刘师道

按《宋史》本传：“师道，字损之，一字宗圣，开封东明人。雍
熙二年，举进士。初命和州防御推官，历保宁、镇海二
镇从事，迁殿中丞，出知彭州，就加监察御史。转运使
刘锡、马襄上其治迹，召归。会浦洛之败，奉诏劾白守
荣辈，狱成，太宗奖其勤，赐绯鱼。真宗嗣位，进秩度支。
咸平初，范正辞荐其材堪长民，徙知润州。大中祥符”
二年，以兵部郎中知潭州，迁太常少卿。师道敏于吏
事，所至有声，吏民畏爱。长沙当湖、岭都会，剖烦析滞，
案无留事。岁满，复加枢密直学士，换左司郎中，留一
任。七年，李应机代还。应机未至郡，六月，师道暴病卒。